Ungaria refuză propunerea NATO de a antrena militari ucrainieni și de a livra armament. "Se exercită o presiune uriașă, de-a dreptul uimitoare”
Guvernul maghiar nu dorește să participe în niciun fel la pregătirea militarilor ucraineni și la livrarea de arme, dar presiunea asupra Ungariei este uriașă și este de așteptat ca în următoarele săptămâni să aibă loc o mare luptă cu privire la propunerea NATO, a avertizat luni ministrul de externe de la Budapesta, Péter Szijjártó, citat de MTI.